b'\n_START_ARTICLE_\nLietuvos draudimas\n_START_SECTION_\nVeiklos rezultatai\n_START_PARAGRAPH_\n\xe2\x80\x9eLietuvos draudimo\xe2\x80\x9c 2008 m. audituotas grynasis pelnas buvo 38 mln. lit\xc5\xb3. Bendrov\xc4\x97s pasira\xc5\xa1ytos draudimo \xc4\xafmokos 2008 m. siek\xc4\x97 510 mln. lit\xc5\xb3 - tai yra 10 proc. daugiau negu 2007 m. (463 mln. lit\xc5\xb3). Per metus buvo atlyginta 252 mln. lit\xc5\xb3 nuostoli\xc5\xb3, tai 22 proc. daugiau nei 2007 m. 2011 m. \xe2\x80\x9eLietuvos draudimas\xe2\x80\x9c u\xc5\xbedirbo 10 mln. Lt pelno, kuris buvo 2,1 karto ma\xc5\xbeesnis nei 2010 m.\n_START_SECTION_\nDarbuotojai\n_START_PARAGRAPH_\n\xe2\x80\x9eLietuvos draudime\xe2\x80\x9c dirba apie 1150 darbuotoj\xc5\xb3, i\xc5\xa1 j\xc5\xb3 beveik 650 \xe2\x80\x93 draudimo konsultantai. Bendrov\xc4\x97s valdybos pirmininkas ir generalinis direktorius K\xc4\x99stutis \xc5\xa0erpytis. Jis \xe2\x80\x9eLietuvos draudimui\xe2\x80\x9c vadovauja jau 23 metus \xe2\x80\x93 nuo 1992 m._NEWLINE_Nacionalinio atsakingo verslo apdovanojimuose bendrovei suteiktas \xe2\x80\x9eMet\xc5\xb3 darboviet\xc4\x97s\xe2\x80\x9c titulas._NEWLINE_"Lietuvos draudimas" 2012, 2013 ir 2014 metais pripa\xc5\xbeintas geriausiu darbdaviu Lietuvoje._NEWLINE_U\xc5\xbe naujovi\xc5\xb3 diegim\xc4\x85 Lietuvos draudimo rinkoje 2008 m. kovo m\xc4\x97nes\xc4\xaf \xe2\x80\x9eLietuvos draudimui\xe2\x80\x9c suteiktas vienos i\xc5\xa1 de\xc5\xa1imties novatori\xc5\xa1kiausi\xc5\xb3 Europos kompanij\xc5\xb3 vardas.\n_START_SECTION_\nPaslaugos\n_START_PARAGRAPH_\nPrivatiems klientams bendrov\xc4\x97s teikiamos paslaugos: automobili\xc5\xb3 ir kelioni\xc5\xb3, b\xc5\xabsto bei nam\xc5\xb3 turto draudimas, draudimas nuo nelaiming\xc5\xb3 atsitikim\xc5\xb3 ir kitos draudimo r\xc5\xab\xc5\xa1ys._NEWLINE_Taip pat \xe2\x80\x9eLietuvos draudimas\xe2\x80\x9c si\xc5\xablo draudimo internetu paslaugas: galimyb\xc4\x99 apsidrausti internetu privalomuoju vairuotoj\xc5\xb3 draudimu ir kelion\xc4\x97s draudimu._NEWLINE_Verslo klientams teikiamos paslaugos: turto, transporto, darbuotoj\xc5\xb3 ir atvykstan\xc4\x8di\xc5\xb3 sve\xc4\x8di\xc5\xb3 draudimas, taip pat veiklos, statyb\xc5\xb3, kelioni\xc5\xb3, importo ir eksporto, laidavim\xc5\xb3 draudimas bei kita.'